open-index/open-wikipedia-markdown huggingface dataset:
Kismayo University

**Kismayo University** be private varsity wey dey locate insyd Kismayo, Somalia ein third largest city.

## Background
Since de collapse of de Somali central government insyd 1991, dem destroy all de educational institutions den oda public properties. Dis cause mass migration of Somali intellectuals from de country. Years later, sam of de Somali intellectuals recognize de need for primary den secondary education. Consequently, dem establish non-profit organizations make e meet de educational needs of dose wey graduate from local schools insyd de war torn country. For response to de aforementioned situations, dem found Kismayo University for de coastal City of Kismayo insyd as de first varsity ever dem establish insyd de Jubaland region of Somalia.

Founders of de varsity, administrators den policymakers wan make e hold on to young people wey dey leave de city make e find higher education elsewhere. De founding of Kismayo University insyd September 2005, dem create 20+ post secondary spaces. De obvious result go be opportunity give varsity education give local high school graduates den adults wey go like make dem continue dema education insyd de region instead of make dem dey go to Mogadishu, Hargeisa, anaa neighboring Kenya.

Dem build de main campus just north of Kismayo, next to de Old Kismayo Airport, insyd 2009.

## Governance den management
De Supreme governance bodies of de varsity dey make up of:

* Board of Trustees
* University Senate
* Academic Council
* Operations Board
* Development Board

## Faculties

* **Faculty of Economics den Management Sciences**
** Bachelor of Business Administration
** Bachelor of Accounting
** Bachelor of Public Administration
* **Faculty of Computer Studies**
** Bachelor of Computer Science
** Bachelor of Information Technology
* **Faculty of Medicine den Health Sciences**
** Bachelor of General Nursing
** Bachelor of Medicine den Health Sciences
** Bachelor of Public Health
* **Faculty of Sharia den Law**
** Bachelor of General Figh
** Bachelor of Usul-fiqhi
** Bachelor of Al-kitab & Sunnah
** Bachelor of Law
* **Faculty of Education**
** Bachelor of Islamic studies & Arabic language
** Bachelor of Social science (History/Geography)
** Bachelor of Sciences (Bio/Ch & Math/Phy)

Source:

## Memberships

* Somali Research and Education Network (SomaliREN)
* Association of African Universities (AAU)
* Arab States Research and Education Network (ASREN)
* Association of Somali Universities

* Kenyatta University, Kenya 
* Makerere University, Uganda
* Islamic University In Uganda, Uganda
* Kampala University, Uganda

## Partnerships

* Kenyatta University, Kenya
* Makerere University, Uganda
* Islamic University In Uganda, Uganda
* Kampala University, Uganda

## Accreditation
Dem register Kismayo University as private, non-profit higher education institution under de Ministry of Education, Higher Education den Culture (Somalia).

## References


## External links

* Kismayo University Official website
* KISMAYO UNIVERSITY
* SOMALI UNIVERSITY RANKING (Jaamacada Kismaayo | Kismayo University)
University of Delta, Agbor

De **University of Delta, Agbor** be public varsity insyd Agbor, Delta State. De varsity dey offer undergraduate den postgraduate courses wey dey cover five faculties: Agriculture, Arts, Education, Information Technology, Medicine den Law.

## History
Dem first establish de University of Delta, Agbor as College of Education insyd 1979 by de former Bendel State Government den plus de creation of Delta State insyd 1991, de school cam turn college Delta State Government dey own.

Insyd January 2021, Governor Ifeanyi A Okowa of Delta State announce plans make dem convert College of Education, Agbor den two oda schools go full-fledged varsity, de bills get ein first reading during plenary for de Delta State House of Assembly for de 28th day of January 2021.

Insyd February 2021, dem pass de bill go law after e go thru de house committee for Education.

While dem dey sign de bill wey na dem pass by de State House Assembly, Governor Ifeanyi A Okowa say, “*As the students of our technical education start to progress from the technical colleges to the polytechnics, they also have a chance of going further to the University of Science and Technology*.”

## References
Yusuf Maitama Sule University, Kano

**North West University Kano** formerly **Yusuf Maitama Sule University Kano** be Nigerian public varsity dem own by de Kano State Government. E get two campuses: City Campus wey locate insyd Kano, den de main campus wey dey locate along General Buhari Way Kofar Ruwa Kano. Insyd 2017, dem rename de varsity Yusuf Maitama Sule University as tribute to Maitama Sule, de influential 20th-century Kano politician.

## History
Kano State Governor Rabiu Kwankwaso set up technical committee make dem establish de second Public varsity insyd Kano State, after de Kano University of Science and Technology. De committee include Hafiz Abubakar, Muhammad Yahuza Bello, Fatima Batul Mukhtar, Bayero University Kano den Umar Garba. De committee submit dema report to Kwankwaso, wey he submit am to de Kano State House of Assembly for dema approval. After dem pass de bill, dem contact de National Universities Commission for final approval.

Kwankwaso immediately inaugurate Implementation Committee, wich na Professor Hafiz Abubakar dey head am. Dema task include de appointment of both academic den non-academic staff, den de admission of de original students.

## Library
Na dem establish de library for 2012 insyd, e now grow for size den services insyd to ein present state, de library be department of de varsity wey university librarian dey head am. De library dey provide resources make e support learning, teaching, den research to ein community. De library dey provide access to online den offline resources thru academic database.

## References

## External links

* Official website
Tamale Technical University

**Tamale Technical University (TTU)**, wey na dem dey call **Tamale Polytechnic**(**T.poly**), dey Tamale de Northern part of Ghana. plus edey area wey wey chaw manas nickname Education ridge.

## About Tamale Technical University
For northern Ghana, Tamale Technical University (TaTU) be de top university for Africa wey dey provide top-notch technical plus vocational education. Dem start de University for 1951 as school give traders wey for 1963 dem turn am technical institute. Roughly 7,000 varied students wey enroll for de university.Strong support give cultural diversity be evident for de makeup plus quantity of students. De Commonwealth Association of Technical Universities plus Polytechnics for Africa dey count TaTU as one of its members. In Addition, it san be member for Conference of Vice-Chancellors of Technical Universities plus Rectors give Polytechnics wey dey Ghana plus de Association of Principals give Technical Institutes for Ghana insyd. Numerous accolades dey attest to TaTU ein excellent reputation for applied research and technology field among universities wey dey de world. 

## Faculties and departments

### Faculty of Applied Arts

* Languages and Liberal Studies
* Industrial Art
* Media & Communication Studies
* Fashion, Design & Textiles

### Faculty of Applied Science & Technology

* Computer Science department
* Hospitality & Tourism Management (HTM)
* Statistical Sciences

### Faculty of Business

* Accountancy
* Marketing
* Secretaryship and Management Studies

### Faculty of Engineering

* Agricultural Engineering
* Automotive Engineering
* Electrical and Electronic Engineering
* Mechanical Engineering
* Tropical Agriculture
* Water and Sanitation Engineering
* Welding and Fabrication

### Faculty of Built and Natural Environment

* Building Technology
* Civil Engineering
* Wood Technology

### Faculty of Allied Health and Pharmaceutical Sciences

### Faculty of Creative Arts and Technology

### Faculty of Agriculture

## External links

* Official website

## References
ICT Education In Ghana

For de past decade insyd, government ein attention shift go de use of computer technology for teaching and learning.De ICT (Information communication technology) standard for de education policy for Ghana dey require de use of ICT for teaching den learning give all levels for de education system. De Ministry of Education attempt make dem support institutions for de teaching of ICT literacy. Most secondary plus some primary schools get computer laboratories. Despite de federal interest give ICT, computer access dey very limited plus staff wey dey carry electronic devices around to ensure sey no body steal am.

Recent study for de pedagogical integration of ICTs for de year 2009 go 2011 for 10 Ghanaian schools dey indicate sey gap dey between policy directives plus actual practices for schools insyd. de emphasis wey dey de official curricula dey on de development of students’ skills for operating ICT equipment, but not necessarily sey dem using technology aas means make dem learn subjects other than sey dem dey use de devices. de study sanso see sey de Ministry of Education currently dey attempt deploy sufficient ICT resources to develop de needed ICT literacy wey dem require for computer skills make dem integrate am put teaching/learning.

## References
Masinde Muliro University of Science and Technology

**Masinde Muliro University of Science and Technology** anaa **MMUST**, formerly Western University College of Science and Technology, be non-profit public university insyd Kenya. Dem name de varsity after Masinde Muliro, Kenyan politician wey help found de institution. E approximately get 25,000 students across ein branches: Main Campus (Kakamega Town) den ein two satellite campuses, Webuye Campus den Bungoma Campus.

## History
MMUST cam turn fully accredited public varsity insyd 2007. Before dem elevate go full varsity status, na ebe constituent college of Moi University. Na dem establish de school insyd January 1972, dem know am as Western College anaa WECO, college of Arts den Applied Sciences wey dey award certificates den diplomas insyd technical courses.

For 2002 insyd e cam turn constituent college of Moi University wey dem change ein name go Western University College of Science and Technology. Dem open de varsity to de community make dem use ein resources e.g. de library den oda facilities.

Ein Vice Chancellor, currently just end ein 5-year term, Prof. Fredrick Otieno. Prof. Joseph Bosire dey for acting capacity top. De current Vice Chancellor be Prof. Solomon Shibairo.

## Academics
MMUST dey offer 400 different academic programmes for de undergraduate den graduate levels across ein 11 schools. De schools den departments dey include:

* Agric., Vet., Science & Tech.;
* Art & Social Sciences;
* Business & Economics;
* Computing & Informatics;
* Disaster Management;
* Education;
* Engineering & de Built Environment;
* Medicine;
* Natural Sciences;
* Nursing & Midwifery;
* Public Health;

## ISO Certification
ISO 9001:2015  Quality Management System

## Accreditations

### Institutional Accreditation
Commission for University Education of Kenya

TVET Authority

### Oda Specialized anaa Programmatic Accreditations

* Engineers Board of Kenya (EBK)
* Kenya Medical Practitioners and Dentists Board (KMPDB)
* Commission on Collegiate Nursing Education (AACN)
* Association to Advance Collegiate Schools of Business (AACSB International)
* Council on Accreditation of Nurse Anesthesia Educational Programs (AANA).

## Memberships den Affiliations

* Inter-University Council for East Africa (IUCEA)
* Association of African Universities (AAU)
* African Institute of Capacity Development (AICAD);World Association of Industrial and Technological Research Organizations (WAITRO)
* Institute of Directors Kenya
* Association of Commonwealth Universities (ACU)
* International Association of University Presidents (IAUP)
* African Council for Distance Education (ACDE)

## References
National Ribat University

De **National Ribat University** (NRU) (Arabic: جامعة الرباط الوطني) be varsity base insyd de city of Khartoum, Sudan.

De Presido of de Republic be de sponsor of de varsity. De University Council be chaired by de Minister of Interior, den de Director General of Sudanese Police Forces be ein deputy. Dem rank de varsity 10,402 insyd de world, third insyd Sudan. For Sudan insyd, edey rank below de University of Khartoum den de Sudan University of Science and Technology, above Karary University den de International University of Africa.

De National Ribat University be one of de biggest varsities insyd Sudan wey dey offer variety of programs Associate degree, Bachelor's degree den Master's degree. Dis varsity be partially affiliate plus de Sudanese Police, whereas de students no dey graduate plus official police ranking.

## Academic departments
Initially de varsity get three faculties: Police Sciences den Law, Medicine den Nursing Sciences. Since then dem add additional faculties. De National Ribat University currently dey contain 18 faculties, 3 centers den 2 institutes.

### Faculties

* Police Higher Academy (1925)
* Faculty of Police Science and Law
* Faculty of Medicine (2000)
* Faculty of Dentistry (2001)
* Faculty Of Pharmacy (2001)
* Faculty of Medical Laboratory Science (2000)
* Faculty of Radiology and Nuclear Medicine (2001)
* Faculty of Nursing (2000)
* Faculty of Architecture (2010)
* Faculty of Economic, Administrative den Financial Sciences (2005)
* Faculty of Computer Studies (2001)
* Faculty of Technology den Health Science (2005)
* Faculty of Law (2013)
* Faculty of Language den Translation (2005)
* Faculty of Media (2010)
* Faculty of Environmental Studies den Disaster Management (2001)
* Abdusalam Elkhabir Faculty for Islamic den Quranic Studies (1999)
* Faculty of Graduate Studies den Research (2001)

### Centers

* Poisons Center
* Strategic Studies Center
* Center of  Elsharif Zain Alabidin Elhindi for Strategic and Security Studies (2001)

* Researches Institute of Criminal and Social Studies
* Institute of Forensic Evidence Science

### Institutes

* Researches Institute of Criminal and Social Studies
* Institute of Forensic Evidence Science

## References


## External links

* University Official Website
* Ministry Of Higher Education
Ghana Institute of Languages

The **Ghana Institute of Languages** dey Accra insyd, de capital of Ghana, wey dem dey teach English, French, German, Arabic, Spanish, Portuguese plus Russian languages. Ebe Dr. Kwame Nkrumah wey establish am. Initially, Na ebe de presido dey control am directly for ein office wey dey de Castle. Dem form am so sey dem go enhance de linguistic competence for modern languages of Foreign Service personnel plus civil servants. Currently, de Institute dey for Ministry of Education under plus de National Council give Tertiary Education (NCTE) dey have oversight responsibility. De head office give de Ghana Institute of Languages dey de centre of de metropolis Accra. It dey lie off Barnes Road for de education loop wey edey house de school ein administrative staff. De School of Translators plus de School of Bilingual Secretaryship dey de new branch offices for Accra East Legon insyd. 

For Kumasi insyd, de Institute dey Asokwa opposite de Kumasi polytechnic. Ein Tamale campus dey insyd de Education Ridge, wey dey opposite de Tamale Stadium.

## Schools

* De School of Languages (SOL)
* De School of Bilingual Secretaryship (SOBS)
* De School of Translators (SOT)
* De Translation Bureau (Transbureau)
* De Research  Department

## De School ein Mission
De school ein mission be say dem wan build bridges across language plus cultural barriers give African unity plus universal solidarity.

## De School ein Vision
De school ein vision be say dem go become a pre-eminent international centre of learning wey go produce first class professionals for modern languages wey go foster African unity, promote socio-economic plus political integration for Africa plus facilitate global communication.

## Ein Objectives
De main objectives for Ghana Institute of Languages be say dem go:

* Teach modern languages such as Arabic, English, French, German, Russian, Portuguese plus Spanish.
* Train bilingual secretaries (English and French) so sey dem go provide de necessary manpower resources give modern business communication plus modern office management.
* Train professional translators.
* Furnish advice give government plus public authorities for Ghana at dema request give respect of matters wey dey relate to de teaching give the said languages.
* Provide translation services give potential clients.
* Do all oder tins wey be incidental or dey connected to de discharge of any or all of the said functions.
* Provide efficient language services such as translation, interpretation, bilingual secretarial services plus tour guiding.

## Governance
De board of management wey dey de Ghana Institute of Languages dey comot for Ministry of Education, de University of Ghana, de Ghana Institute of Management and Public Administration (GIMPA), de Ministry of Foreign Affairs, de **Ghana National Association of Teachers** (GNAT) den **Ghana National Chamber of Commerce and Industry** (GNCCI). de Director plus Assistant Director give de Institute be ex-officio members give de Board.

## References
Jijiga University

**Jijiga University** be varsity insyd Jijiga, de capital of de Somali Region, Ethiopia. Jijiga dey locate insyd de south eastern part of Ethiopia, 635 kilometres (395 mi) from Addis Ababa. Jijiga University be one of de 13 freshly governmental varsities dem found for Ethiopia insyd.

## History
Dem establish Jigjiga University insyd 2005 plus 714 students, wey expand make e take 1,500 students insyd 2008, den 2,800 insyd 2009.

## Law school
Dem form de Jigjiga University Faculty of Law insyd 2004 wey dem plan make e graduate ein first batch graduates for July 2009 insyd. De faculty get academic staff of ova 25 wey edey take about 60 students each year for regular program insyd den ova 500 summer for service students insyd.

## References
Ghana Union of Teachers

Na de **Ghana Union of Teachers** (GUT) be trade union wey dey represent lower-paid school teachers for Ghana.

Dem establish de union for 1956 insyd, plus de merger of de Gold Coast Teachers' Union plus de National Union of Teachers (NUT), under de presidency of Albert Hammond. Originally na dem name am de **Gold Coast Union of Teachers**, e become "Ghana Union of Teachers" (GUT) for 1957, wen Ghana claim ein independence. E affiliate ein self to de Ghana Trade Union Congress (TUC).

1957 insyd, na some teachers resign for de GUT, na dem dey upset by ein secular approach, wey dem go form Federation of Gold Coast Union of Teachers (FGCUT).  Ebe some members of de Government of Ghana wey no dey like de general secretary Victor Christian wey encourage dem socof na he lead a successful strike. Dem hold new conference for 1958 insyd, wey dem bring together FGCUT plus de former NUT members, plus a newly founded association give university plus college workers.Na dis form de **Union of Teachers and Educational Institution Workers**, a new TUC affiliate, wey na edey operate alongside GUT wey na edey supplant am largely. as dem dey from am, na eget 18,733 members.de union soon come be **Union of Teachers and Cultural Services** (UTCS).

You nogo dey eligible for TUC membership if you be worker wey dey earn more than ₤680, wey dis substantial minority of teachers dey receive few benefits for de unions insyd, wey chaw teachers no join.  Na other teachers dey feel say na de unions dey too closely linked plus de Convention People's Party.  For 1962 insyd, na de teachers do referendum wey chaw of dem gree sey dem no won dey part of de TUC,wey government jey dem permission make dem form Ghana National Association of Teachers. Dem dissolve de GUT plus UTCS wey dem replace am to Teachers' and Educational Workers' Union.

## References
Perez University College

**Perez University College** be co-ed Christian varsity wey dey locate insyd Gomoa Pomadze wey dey de Central Region of Ghana. Na formerly dem know am as de Pan African Christian University College. Ebe de first private varsity make dem establish am insyd de Central Region. Ebe affiliate plus de University of Cape Coast.

## Chancellor
Charles Agyinasare be de Founder of de Perez University College.

## Programmes of studies
De varsity dey offer chaw graduate den post graduate degrees wey dey include:

* Bachelor in Business Administration Accounting
* Bachelor in Business Administration Banking den Finance
* Bachelor in Business Administration Human Resource Management
* Bachelor in Business Administration Marketing
* Bachelor in Biblical Studies
* Bachelor in Pastoral Care den Counselling

## References
Josiah Kibira University College

**Josiah Kibira University College (JoKUCo)** be constituent college of Tumaini University Makumira wey dey Bukoba, Tanzania.

## References


## External links

* Official website
Tumaini University Makumira

**Tumaini University Makumira** (**TUMA**) be private varsity wey dey locate insyd de town of Makumira, Poli ward, Meru District of  Arusha Region insyd north Tanzania. Ein 2017 ranking for de Webometrics Ranking of World for Tanzania be position 10.

## Constituent colleges
De varsity get de 5 constituent colleges den training centre wey dey follow:

# Kilimanjaro Christian Medical University College(KCMUCo)
# Tumaini University Dar es Salaam College (TUDARCo)
# Stephano Moshi Memorial University College (SMMUCo)
# Josiah Kibira University College (JoKUCo) ma dem launch am January 2013
# TUMA-Mbeya Centre

## References


## External links

* Official website
Ahfad University for Women

**Ahfad University for Women** (Arabic: جامعة الأحفاد للبنات, romanized: *Jāmiʻat al-Aḥfād lil-Banāt*) be private women's varsity insyd Omdurman, Sudan wey dem found am insyd 1966, by Yusuf Badri, son of de Mahdist soldier Babiker Badri. De varsity begin plus 23 students den 3 teachers per. Na ebe de first Sudanese women's college. De current presido be Prof. Gasim Badri, Yusuf Badri ein son.

## History
Dem found Ahfad University for Women insyd familial tradition of make dem dey educate girls insyd Sudan. After de battle of 1898 wen de Anglo-Egyptian army, Babiker Badri — a Sudanese survivor — defeat Sudanese Mahdist forces  dem settle insyd de village of Rufu'a. Ebe der wey he gbele secular school for boys. Insyd 1904, he biz de British authorities for permission make dem gbele elementary school give girlies — wey he sanso believe dem need make dem be educated. Dem deny ein request twice, before na finally James Currie, de Director of de Educational Department of de British administration insyd Sudan grant am. Insyd 1907, Babiker Badri gbele ein secular school give girlies for mud hut insyd plus nine of ein own daughters along plus eight neighborhood girlies.

De Badri family carry on dis tradition of private education for three generations insyd Sudan. Babiker ein son Yusuf establish Ahfad University insyd 1966, wey e start plus 23 students den three faculty members per, wey dey include Yusuf.

Na dem grant de varsity full varsity status insyd 1995 by de Sudan National Council for Higher Education, due to ein expansion of curriculum den student body. Ebe de oldest den largest private varsity insyd Sudan to date.

For 2018 interview, British-Sudanese journalist Zeinab Badawi talk about ein great-grandfather Babiker Badri:

*At that time, girls were not educated but my great-grandfather wanted to change this, and he started with his own daughters. Despite the hostility from the British authorities and the Sudanese community, he established a school for his children in his own house.*

—  Zeinab Badawi, “My hyphenated identity is an advantage”

## Schools

* School of Management Studies (formerly School of Organizational Management)
* School of Health Sciences
* School of Psychology and Pre-School Education
* School of Rural Extension Education and Development
* School of Medicine
* School of Pharmacy.

Edey offer graduate programs insyd:

* Human Nutrition
* Gender and Development
* Gender and Peace Studies
* Sustainable Rural Development
* Business Administration
* Microfinance
* Counseling and Heath Psychology
* High Diploma in Teaching of English as a Foreign Language
* High Diploma in Teaching of Family Sciences

## References


## Read further

* Marie Grace Brown (2013) Sudan. Natana J. DeLong-Bas (ed.) *The Oxford Encyclopedia of Islam and Women*. Oxford University Press. ISBN 9780199764464
* Enrico Ille (2016) Political, financial and moral aspects of Sudan's private higher education. *Rethinking private higher education. Ethnographic perspectives*, edited by Daniele Cantini. Leiden: Brill, 98-130
Plateau State University

**Plateau State University** be varsity insyd Bokkos, Plateau State, Nigeria. Na dem establish am insyd 2005. Dem grant am recognition by de National Universities Commission (NUC) for April 29, 2005, as de 66th varsity insyd Nigeria den de 24th state-owned varsity insyd de country. De Law wey dey establish de varsity be cite as Law No. 4 of 2005 (March 7, 2005) as dem contain insyd Plateau State of Nigeria Gazette No. 3, Vol. 11 of May 24, 2006. Edey locate insyd Diram Village along de Butura-Tarangol axis insyd Bokkos Local Government Area, about 70 kilometres away from Jos de Plateau State capital.

Although academic activities start insyd May 2007 plus total of 480 students, na dem suspend such activities for September 10 of de same year wey dem transfer de studentssgoeded to the University of Jos. Dem howeva, reopen de varsity, insyd October 2010 during de 2010/2011 academic session wey lectures commence insyd January 2011.

Insyd March 2016, de National Universities Commission give full accreditation to de first 17 programmes for de varsity insyd. Dis give de varsity "full university" status.

## References


## External links

* Plateau State University Official Website
Osun State University

**Osun State University** (**UNIOSUN**) be multi-campus varsity insyd Nigeria, dem establish by Osun State Government under de administration of Prince Olagunsoye Oyinlola. De varsity currently dey operate six campuses dem distribute across de six administrative zones of de state.

Nigeria ein National Universities Commission approve Osun State University for 21 December 2006, as de 30th State University den de 80th insyd de Nigerian varsity system. E get ein campuses insyd Osogbo, Ikire, Okuku, Ifetedo, Ipetu Ijesha den Ejigbo, wey dey serve as campuses for Health science, Humanities den Culture, Social science den Management, Law, Education den Agriculture respectively.

Osun State University get ein first convocation ceremony insyd 2011, under de administration of Ogbeni Rauf Aregbesola. De varsity get reputation dem no involve insyd de Nationwide ASUU strike, til de 2013 ASUU strike wey dem last for ova five months. De varsity sanso get reputation as one of de fastest varsities wey dey grow insyd Nigeria, base for de quick academic calendar de school dey operate.
## Colleges & Faculties/Departments

## Ranking
Dem rank Osun State University 62 out of 262 public varsities insyd Nigeria.

## References


## External links

* Official website
The Future University (Sudan)

**Future University** (**FU**) (Arabic: جامعة المستقبل), formerly dem know am as **Computer Man College** (Arabic: كلية كمبيوترمان) anaa (**CMC**), be Information and communications technology varsity insyd Sudan. Na dem establish am insyd 1991 as de first college make e introduce Information Technology program insyd de region, den within de country. E sanso be one of de first make dem introduce Computer Engineering, Telecommunication Engineering den Architecture & Design programs. Dem upgrade am to varsity for August 2010 insyd by de Sudan Ministry of Higher Education and Scientific Research. De varsity dey adopt de credit hours system for ein education process insyd. Currently, de varsity dey contain seven faculties, each dey offer several programs.

## History

### About de founder
Dr. Abubaker Mustafa Mohammed Khair, de founder den chairmo of de Board of Trustees of de Future University, receive B.Sc. in Electrical Engineering, Computer Engineering Communication (University of Belgrade, 1970), M.Sc. in Computer Technology, Computer Systems (American University), Applied Science in Engineering, (George Washington University, 1975), den Ph.D. in Management of Information Systems (George Washington University).

## Faculties

* Faculty of Information Technology, wey dey offer 10-semester B.Sc.degree programs insyd Information Technology, Knowledge Management, Knowledge Engineering, Digital Marketing den Digital Banking, den six-semester Diploma program in Information Technology.
* Faculty of Computer Science, plus B.Sc.degree programs in Computer Science,  Artificial Intelligence, den Bio-Informatics, den Diploma program in Telecommunication Engineering.
* Faculty of Telecommunication den Space Technology, plus B.Sc.degree in Telecommunication Engineering den Satellite Engineering.
* Faculty of Engineering, plus B.Sc.degree programs in Computer Engineering, Electronics Engineering, Bio-Medical Engineering, Laser Engineering, den Mechatronics Engineering, den Diploma programs in Computer Engineering, Electronics Engineering, den Network Engineering .
* Faculty of Architecture, plus B.Sc.degree programs in Architecture & Design .
* Faculty of Geo-Informatics, plus B.Sc.degree programs in Geo-Informatics den Remote Sensing.
* Faculty of Arts den Design, dey offer B.Sc.degree programs in Interior Design den Graphic Design den Creative Multimedia .

## Centers of Excellence

* Space Technology Center
* FU Alumni
* UNESCO/Cousteau Ecotechnie Chair
* Centre for E-Learning and Software Development (CESD)

## Logo
De current logo of Future University be de winning logo insyd contest de varsity dem hold among de students den staff.

## References


## External links

* The Future University official website
* Sudan Ministry of Higher Education official website
* Association of Arab Universities official website
Katavi University of Agriculture

**Katavi University of Agriculture** be public varsity. E dey locate insyd Katavi, Tanzania.

## References
Jean Piaget University of Angola

**Universidade Jean Piaget de Angola** (*Jean Piaget University of Angola*) be varsity wey dey based insyd Luanda, Angola, plus campuses insyd de Benguela province. Dem name am after de Swiss philosopher Jean Piaget.

## History
Dem found de varsity insyd 1999.

As of 2005, de varsity get 815 students dem enroll wey ebe one of seven state varsities dem recognize, both private den public, for de country insyd.

## Faculties dem offer
E currently dey offer de faculties wey dey follow: 

* Law
* Economics and Management
* Computer sciences
* Sociology
* Civil engineering
* Nursing
* Medicine
* Electromec engineering
* Petroleum sciences
De varsity currently get 17 undergraduate den 5 postgraduate courses

## Expansion dem plan
Dem estimate 8 million USD dem plan make dem spend am for upcoming varsity expansion project wey dem go add four buildings plus three floors each, insyd area of 35 hectares make dem accommodate 2,500 students.

## References
Karary University

De **Karary University** (Arabic: جامعة كرري) be varsity wey dey base insyd de city of Omdurman insyd de state of Khartoum, Sudan. Na dem establish de varsity insyd 1996 as public varsity dem fund by de Ministry of Higher Education and Scientific Research. Na dem concieve Karary Academy of Technology as tertiary educational institution wey go prepare engineering den technological students make dem meet de needs of de armed forces den military industries, den make dem guide de relevant scientific research. Insyd 2011, according to *Centro de Ciencias Humanas y Sociales*, Madrid, dem rank de varsity 10,494 insyd de world, fourth insyd Sudan. For Sudan insyd, dem rank am behind de University of Khartoum, Sudan University of Science and Technology, National Ribat University den ahead of de International University of Africa.

Insyd 2006, na dem approve am as varsity wey dey grant bachelor’s degrees den diploma insyd military sciences. De varsity get college for postgraduate studies wey dey grant master’s den doctoral degrees. De varsity dey train student make dem work as first lieutenants engineers insyd de armed forces, as well as dey train holders of bachelors for previous fields insyd from oda varsities military training make dem work as first lieutenants engineers as well, wey dem dey train holders of technical diplomas military training make dem work as first sergeants technicians wey dem dey grant dem engineering diploma insyd de armed forces.

## References
University of Kairouan

De **University of Kairouan** be public research varsity wey dey locate insyd Kairouan, Tunisia, wey na dem found am for 2 September 2004.

## Organization
Nine higher institutes dey form de University of Kairouan:

### Faculty of Arts den Humanities of Kairouan
De faculty be public research faculty wey dey locate insyd Kairouan, Tunisia. Na dem found am for 31 December 1984. Dem form de core of de faculty by five academic departments; Arabic, English, French, Philosophy den Archaeology Department.

### Higher Institute of Arts den Crafts of Kairouan
Na dem found am for 9 July 2002.

### Higher Institute of Computer Science den Management of Kairouan
Na dem found am for 9 July 2002.

### Higher Institute of Juridical den political Studies of Kairouan
Na dem found am for 14 July 2005.

### Higher Institute of Applied Sciences den Technology of Kairouan
Na dem found am for 6 June 2006.

### Higher Institute of Arts den Crafts of Kasserine
Na dem found am for 14 July 2005.

### Higher Institute of Applied Mathematics den Computer Science of Kairouan
Na dem found am for 6 June 2006.

### Higher Institute of Applied Studies in Human Sciences of Sbeitla
Ebe public institute wey dey locate insyd Sbeitla. Dem found am for 2007 insyd. For de academic year 2009–2010 insyd, de number of students of de institute reach 1200 students dem divide for two fields insyd; literature den human sciences.

### Higher Institute of Arts den Crafts of Sidi Bouzid
Na dem found am for 8 September 2008, wey e dey locate for Sidi Bouzid insyd.

## Notable alumni den academics

* Bouraoui Agina, Tunisian author den researcher
* Ahmed Jdey, Tunisian historian
* Seifeddine Rezgui, alleged perpetrator of de 2015 Sousse attacks.

## References
Kampala International University in Tanzania

**Kampala International University in Tanzania** (**KIUT**) be private varsity wey dey locate insyd Gongolamboto ward of Ilala District insyd Dar es Salaam, Tanzania.

## History
KIU-DCC ein initial main office location address na edey de 8th Floor of Posta House Building along de Uganda/Ohio street junction insyd de Dar es Salaam metropolis, opposite de then offices of de Higher Education Accreditation Council (HEAC) wey later dem change am go de Tanzania Commission for Universities (TCU). For November 2009 insyd, na dem relocate de College main office to de Quality Plaza Building along de current Julius K. Nyerere Road. De growth for student dema numbers, insyd 2010, reflect insyd de number of applications dem receive for admission, e force de college leadership make dem search for fresh permanent location wey go facilitate de offer of varsity education thru both ODL den residential modes of course delivery. Dis move na ebe, for part, de effort of de then leadership of KIU-DCC make dem respond to social demand, particularly by Tanzanian youth, for more places make dem pursue Higher Learning studies. Ultimately, de college leadership manage make dem acquire, from de Hon. Kate Kamba ein family, 148-acre piece of land insyd de Gongo la Mboto Village, insyd Ilala District, still insyd de Dar es Salaam Region.

## References
Kafr El Sheikh University

**Kafr El Sheikh University** be Egyptian varsity dem establish insyd 2006, wey dey locate at Kafr El Sheikh, insyd de middle of de Nile Delta. De varsity get number of faculties (anaa colleges) such as: Engineering, Medicine, Physiotherapy den Nursing, Pharmacy, Veterinary Medicine, Science, Education, Agriculture, Arts, Specific Education, Commerce, Physical Education.

## References

# "Kafrelsheikh University". *Times Higher Education (THE)*. 28 September 2023. Retrieved 28 September 2023.
# U.S. News. "Kafrelsheikh University". Retrieved 27 February 2024.

## External links

* Kafrelsheikh University website
Joshua Mqabuko Nkomo Polytechnic

**Joshua Mqabuko Nkomo Polytechnic** be state higher education institution insyd Gwanda, Zimbabwe, wey dey offer Diploma insyd Education.

De Government of Zimbabwe dey plan major investment into de polytechnic, wey dey allow am make e start dey offer degrees den resolve de accommodation shortage for students.

De Gwanda State University dem plan nu de Polytechnic go host am whilst construction dey take place.

## References
Mandela Rhodes Scholarship

A **Mandela Rhodes Scholarship** be South African scholarship wich dey provide funding for up to two years of postgraduate study, award by de **Mandela Rhodes Foundation**.

## History den aims
Na dem announce de Mandela Rhodes Foundation insyd February 2002 wen The Rhodes Trust, as part of ein centenary celebrations, partner plus Nelson Mandela wey dem pledge funding for de scholarship for 10 years. Jakes Gerwel, chancellor of Rhodes University den Rhodes Trust CEO John Rowett hatch de idea. De Rhodes Trust wish make e return sam of Rhodes ein wealth to South Africa den Africa "in a symbolic act of reconciliation and reparation". Na dem determine say dem go provide funding of £1 million annually to de foundation for de scholarships. Sam past den present scholars raise petition against de idea insyd 2003.

Na dem award de first eight Mandela Rhodes Scholarships insyd 2005. By 2024, na dem award 673 scholarships to future leaders from 36 African countries.

## Eligibility den coverage
Dem gbele de award to all citizens of any African country under de age of 30 years wey recipients for study towards Honours anaa master's degrees at South African institutions dem recognise. Recipients of de Mandela Rhodes Scholarship be students plus outstanding academic achievements wey sanso dey possess leadership ability, entrepreneurial skills, den a commitment to reconciliation.

De scholarships dey cover tuition, accommodation, meals, book allowance, general allowance, den travel expenses. For addition to receiving funding for dema studies, scholars sanso dey undertake a leadership development program while for residence insyd.

## References



## External links

* Official website
Jobkey University

***Jaamacadda Jobkey*** anaa **Jobkey University** (**JU**), dem found am insyd 2011, be varsity wey dey locate insyd Somalia plus ein main campus insyd Mogadishu, Somalia ein capital city. Ebe chartered varsity wey dem approve by de Somali Federal Government den de Ministry of Higher Education den Culture. Ein motto dey state, *Success Starts Here*.

E get enrollment range of 1,000-1,999 students insyd ein coeducational higher education institution dem formally affiliate plus de Islamic religion. Ein admission rate be between 60 den 70%, wey dey make am somewhat selective Somali higher education organization.

Na de idea of make dem launch de varsity be advance by group of intellectuals den oda diaspora people. After more dan three years of preparation, de varsity cam turn operational at de end of 2011. De varsity get two campuses insyd Mogadishu, Banaadir: one dey insyd Jowhar den de oda one dey insyd Beledweyne.

## References
Jaramogi Oginga Odinga University of Science and Technology

**Jaramogi Oginga Odinga University of Science and Technology** (JOOUST) be public varsity insyd Bondo insyd Siaya County, Kenya. Dem name am after Kenya ein first vice-pee Jaramogi Oginga Odinga.

Prof. Emily Achieng Akuno, be de Vice Chancellor of JOOUST since August 2023 wen Prof. Stephen G. Agong ein term elapse.

## Location
Edey locate insyd de town of Bondo, insyd Siaya County insyd de western part of Kenya, approximately 62 kilometres (39 mi), by road, west of de city of Kisumu. De geographical coordinates of de varsity ein main campus be 0°05'38.0"S, 34°15'31.0"E (Latitude:-0.093889; Longitude:34.258611).

## Overview
Dem found JOOUST insyd 2009, thru Legal Order, as *Bondo University College*, constituent college of Maseno University. Insyd 2013, dem repeal de law wey de varsity receive ein own charter as independent institution of higher education.

## Academics
As of February 2019, de varsity maintain de academic units wey dey follow:
; Schools

* School of Agricultural den Food Sciences
* School of Biological & Physical Sciences
* School of Business & Economics
* School of Education
* School of Engineering and Technology
* School of Health Sciences
* School of Humanities & Social Sciences
* School of Informatics & Innovative Systems
* School of Mathematics den Actuarial Sciences
* School of Spatial Planning den Natural Resource Management

;
; Institutes

* Institute of Cultural Heritage den Material Science
* East African Community Integration Institute

; Centers

* Center for Research Innovation den Technology
* Centre for Gender Mainstreaming den Development
* Centre for Outreach den Extension Services
* Centre for E-Learning
* Africa Center of Excellence in Sustainable Use of Insects as Food den Feeds (INSEFOODS).

## Future plans
Insyd February 2019, de Business Daily Africa report say JOOUST in partnership plus Siaya County Administration plan make dem establish set up constituent college dem name after former US president Barack Obama. De institution go focus for research top insyd fisheries, agriculture den promote extension services give local farmers.

## References


## External links

* Official website
* Overview of Jaramogi Oginga Odinga University of Science and Technology
Michael & Susan Dell Foundation

De Michael & Susan Dell Foundation start for 1999 insyd. Susan den Michael Dell support de foundation mainly through de proceeds from sales of shares of Dell Inc. Dem give more than $650 million to kiddies demma issues den community initiatives for United States, India, den South Africa as of 2010. Today, de foundation get ova $466 million assets under management. According to OECD, de Michael & Susan Dell Foundation demma financing for 2019 development increase by 11% to US$35 million.

## Sana spy

* List of wealthiest charitable foundations
* MSD Capital
* Dell Medical School

## References
Equity Group Foundation

Equity Group Foundation (EGF) be sam East African foundation wey dey Nairobi, Kenya. Dem start am for 2008 say dem go help do Corporate social responsibility (CSR) for Equity Group.

## Overview
De main aim of Equity Group Foundation be say ego improve de social den economic well-being of menners wey dey African region insyd. Dem dey do am by say dem dey create opportunities give menners wey dey live for bottom of de pyramid so dem fi join de modern economy. Since dem start for 2008 insyd, de Foundation really improve how Equity Group Holdings Limited dey do corporate social responsibility (CSR). Through their Wings to Fly Program, Equity Group Foundation don sponsor 28,009 students since dem start. Dis program dey co-fund by Mastercard Foundation with US$100 million. Harvard Business Review talk say de foundation dey focus for driving African development den creating opportunities for prosperity.

## Focus areas
De Foundation get six areas of focus. Dem be:

## Partners
Equity Group Foundation develop partnership plus oda funding den development organizations wey dey Mastercard Foundation, UK Department for International Development (DFID), United States Agency for International Development (USAID), KfW Development Bank, Financial Sector Deepening (FSD Kenya), Kenyatta University, Africa Nazarene University, World Bank Group, Norad, Equity Bank, Swiss Agency for Development den Cooperation, European Union, Republic of Kenya, Kingdom of de Netherlands, IFAD (Investing for Rural People insyd), IFC, Norfund, FAO, Australian AID, LUNDIN Foundation, AGRA, The Rockefeller Foundation, Mozilla Foundation, Agrocares, Marvel Five Investments Ltd.

## Equity Group Holdings Limited
Equity Group Holdings Limited be sam large financial services conglomerate wey dey East Africa wey ein stock dey Nairobi den Uganda Securities Exchanges list top under de symbols **EQTY** den **EBL** respectively. De companies wey dey comprise de Equity Group Holdings Limited dey include:

* Equity Bank Kenya Limited – Nairobi, Kenya
* Equity Bank Rwanda Limited – Kigali, Rwanda
* Equity Bank South Sudan Limited – Juba, South Sudan
* Equity Bank Tanzania Limited – Dar es Salaam, Tanzania
* Equity Bank Uganda Limited – Kampala, Uganda
* Equity Banque Commerciale du Congo – Kinshasa, Democratic Republic of the Congo
* Equity Consulting Group Limited – Nairobi, Kenya
* Equity Insurance Agency Limited – Nairobi, Kenya
* Equity Nominees Limited – Nairobi, Kenya
* Equity Investment Services Limited – Nairobi, Kenya
* Finserve Africa Limited – Nairobi, Kenya
* **Equity Group Foundation** – Nairobi, Kenya
* Equity Group Foundation International - New York, USA

## References
Aga Khan Foundation

De **Aga Khan Foundation** (**AKF**) be sam private, not-for-profit international development agency, wey dem start for 1967 by Shah Karim Al Hussaini, Aga Khan IV, de 49th Hereditary Imam of de Shia Ismaili Muslims. AKF dey provide long-term solutions to problems of poverty, hunger, illiteracy, den ill health give de poorest parts of South den Central Asia, Eastern den Western Africa, den de Middle East. For dese regions insyd, dem dey pay special attention give de needs of rural communities for mountainous, coastal, den resource-poor areas. De Foundation ein activities often dey support de work of oda sister agencies wey dey within de Aga Khan Development Network (AKDN). Even though dese agencies get different mandates wey dey base for dema fields of expertise (like environment, culture, microfinance, health, education, architecture, rural development), dema activities often dey coordinate say ego "multiply" de overall effect wey de Network get for any place anaa community. AKF sana dey collaborate plus local, national, den international partners say ego bring sustainable improvements for life for 14 countries insyd wey dem dey run programs. De Foundation ein head office dey Geneva, Switzerland.

## Areas of focus
De Foundation get seven areas of focus wey dey include: early childhood development, education, health den nutrition, agriculture den food security, civil society, work den enterprise, den climate resilience. Say dem go find innovative ways solve complex problems, dem dey try identify solutions wey fi work for different regions wey menners fit copy.

Oda important issues wey de Foundation dey address dey include human resource development, community participation, den gender den development.

## Funding
De Aga Khan dey give de Foundation regular funding for administration wey dem dey contribute to dema endowment. Grants from government, institutional den private sector partners like United Nations, Global Affairs Canada, USAID, UK's FCDO, German Federal Foreign Office, Agence Française de Développement den odas be big sources of funding. De Ismaili community too dey contribute financial resources, volunteers, time, den professional services.

## Awards den recognition
Among oda recognition for dema work, de Foundation receive de 2005 Award for Most Innovative Development Project from de Global Development Network for de Aga Khan Rural Support Programme (AKRSP). De AKRSP successfully replicate form de Rural Support Programmes Network for Pakistan insyd.

## Geographic focus
De Aga Khan Foundation dey 17 countries globally, wey dem dey run programmes for 14 of dem wey dey include: Eastern Africa (Kenya, Madagascar, Mozambique, Tanzania, den Uganda); Central & South Asia (Afghanistan, India, Kyrgyz Republic, Pakistan, den Tajikistan); de Middle East (Egypt and Syria); den Europe (Portugal). De Foundation get fundraising den technical support offices for Canada, Switzerland, de United Kingdom, den de United States insyd.

## Sources

* AKF and AKDN: A Continuum of Development

## External links

* Official website

## References